105 



— čini mi se — vrlo slabo bavi geografijom, nisam mogao da 

 skupim u našoj sekciji nikoga. Okrenuo sam poradi toga na drugu 

 stranu. Budući da imade problema u geografiji, koje može samo 

 jedan čovjek da obrađuje, zaželio sam, da nastavim — do boljih 

 vremena — svoja studija o vodama u Hrvatskoj. Jedno je sada 

 upravo goruće pitanje: o vodi u našem kršu toli sa praktičnoga 

 koli sa teoretičkoga gledišta. Upućen sam na se, zamolio sam odbor 

 našega društva, da me moralno podupre. Ovdje javno zahva- 

 ljujem cijelome odboru, što me zaista voljko i zdušno podupro 

 u mojem nastojanju. Pitanje je bilo o t. zv. vodi temeljnici 

 (Grundwasser) u kršu, o dnbljini njezinoj ispod tla, o titranju 

 njenom, o smjeru kojim teče. U tome sam pogledu naišao na 

 izdašnu podporu sa strane našega kulturno-tehničkoga odsjeka, 

 naročito g. savjetnika pl. Pisačića. Formulirali smo zajedno pi- 

 tanja, koja će se staviti u tom pogledu i redigirali naputak za 

 opažanja. Gosp. savjetnik Pisačić, uviđajući potrebu takvoga ma- 

 terijala a znajući za slabe financijske prilike našega društva, dao 

 je na račun vlade štampati nekoliko stotina takvih upitnih araka, 

 pak ih je službeno poslao svim općinskim, zemaljskim i državnim 

 činovnicima u županijama hčko-krbavskoj i modruško-riječkoj. 

 Bit će tri dana, što je vis. vlada poslala prvi kup tih araka s 

 odgovorima geografskoj sekciji na porabu. Nadam se, da ćemo 

 za kratko vrijeme dobiti i ostale arke, a onda će početi obra- 

 đivanje toga materijala Međutim svaka čast i hvala g. savjetniku 

 Pisačiću! — Prvi je korak time učinjen, a do naših je članova, 

 da nas u daljem radu što življe podupru. S ovoga mjesta 

 upravljam apel na sve prijatelje geografije, naročito na naše 

 požrtvovne učitelje, da se sjete one stare : Kamen do kamena 

 palača. Da izgradimo geografsku zgradu Hrvatske treba nam 

 materijala, koji je u terenu sakupljen, a ne kod zelenoga stola 

 sa vojničke karte. Neka prijatelji naši u pokrajini pa i u Zagrebu 

 po svojim silama makar i sa par redaka pobilježe svaki pojav 

 prirodni, koji im se čini znatnim, pak neka takve bilješke ustupe 

 geografskoj sekciji na porabu. Bit će im za dušu ! Slavnu skup- 

 štinu pak molim, da ovaj moj mršavi izvještaj primi na znanje. 



Prima se na znanje. 



8. Prof. dr. 0. K u č e r a, kao urednik „Glasnika" izvješćuje 

 o sadržaju „Glasnika" za g. 1008. 



Prima se na znanje. 



